Vier vas vir stroperyVier mans is in die Tembe-olifantpark in die noorde van KwaZulu-Natal in hegtenis geneem in verband met stropery. Musa Mntambo, woordvoerder van Ezemvelo KZN, sê die mans is in hegtenis geneem nadat daar ŉ ongelisensieerde .375-jaggeweer, ammunisie, ŉ knaldemper en ŉ byl in hul besit gevind is. Mntambo sê die polisie ondersoek die moontlikheid dat die mans by stropery in die park betrokke was. Meshack Radebe, LUR vir omgewingsake in KwaZulu-Natal, het Ezemvelo geloof vir sy volgehou stryd teen stropers. “Die wildbewaarders plaas voortdurend hul lewens op die spel. Ek loof hulle en wil hê almal moet hul passie verstaan en die opoffering wat hul maak om ons natuurlike erfenis te red.” ŉ Totaal van 63 renosters is reeds vanjaar in KwaZulu-Natal gestroop.